তিন নয়, শুভমান গিলকে পাঁচ নম্বরে চাইছেন পুজারা

কলকাতা: আগামী ৬ ডিসেম্বর থেকে অ্যাডিলেডে বর্ডার-গাভাসকর ট্রফির (Border-Gavaskar Trophy) দ্বিতীয় টেস্ট ম্যাচ। এ ম্যাচে প্রথম একাদশে ফিরতে পারেন শুভমান গিল (Shubman Gill)। আঙুলে চোট পেয়ে পার্থ টেস্ট থেকে ছিটকে গিয়েছিলেন তিনি। গিলের জায়গায় তিন নম্বরে ব্যাট করেন দেবদত্ত পাড়িক্কাল। অ্যাডিলেডে দিন-রাতের টেস্টে তিনে গিল ফিরবেন একরকম নিশ্চিত। তবে ভারতের প্রাক্তন তিনি নম্বর ব্যাটার চেতেশ্বর পুজারা (Cheteshwar Pujara) মনে করেন, তিন নয় গিলের উচিত পাঁচ নম্বরে ব্যাট করা।

কারণ হিসেবে পুজারা বলেন, “গিল দলে ফিরলে ও যদি পাঁচ নম্বরে ব্যাট করে তাহলে ও যখন নামবে তখন বল অনেকটা পুরনো হয়ে যাবে। ফলে ওর স্বাভাবিক খেলা খেলতে পারবে। ও আক্রমণাত্মক শট খেলতে পছন্দ করে, একটু পুরনো বলে তা করতে সুবিধা হবে। এর দলে ঋষভ পন্থ ছয় নম্বরে খেলতে পারবে, ওর জন্যও ব্যাটিং একটু সহজ হয়ে উঠবে।”

আরও পড়ুন: অনড় পাকিস্তান, চ্যাম্পিয়ন্স ট্রফির জট অব্যাহত

Shubman Gill In The Nets Practice Session!
?️By Sriram Veera pic.twitter.com/iMPQwtI0RA

— Bhavya (Fanboy) (@126off63) November 29, 2024

অর্থাৎ পুজারা চাইছেন, তিন নম্বরে ব্যাট করুক কে এল রাহুল (KL Rahul)। চারে বিরাট কোহলি (Virat Kohli) এবং পাঁচ ও ছয়ে যথাক্রমে গিল ও পন্থ। ভারতীয় টিম ম্যানেজমেন্ট কী করবে তা সপ্তাহখানেকের মধ্যেই দেখা যাবে। আপাতত ক্যানবেরায় শনিবার থেকে প্রেসিডেন্ট একাদশের বিরুদ্ধে প্রস্তুতি ম্যাচ খেলবে টিম ইন্ডিয়া। তার আগে শুক্রবার নেট প্র্যাকটিস করতে দেখা গেল গিলকে। সে কারণেই গোলাপি বলের টেস্ট ম্যাচে তাঁর খেলার সম্ভাবনা জোরালো হয়ে উঠেছে।